section_heading: Religija
paragraph_text: Koncept religije je nov u Civilization 4, a gradnja hramova i katedrala pridonose povećanju sreće i kulture u gradu. U igri postoji 7 različitih religija: budizam, kršćanstvo, konfucionizam, hinduizam, islam, judaizam i taoizam. Svaka religija je povezana s određenom tehnologijom. Prihvaćanje religije može stvoriti jedinicu misionara koji mogu širiti religiju u druge civilizacije. Civilizacije koje imaju istu državnu religiju, mnogo će lakše uspostaviti diplomatske odnose.